ดวงใจ หทัยกาญจน์

ดวงใจ กรานเลิศ (สกุลเดิม แซ่จู; เกิด 25 พฤศจิกายน พ.ศ. 2496) เป็นที่รู้จักในนาม ดวงใจ หทัยกาญจน์ ชื่อเล่น อี๊ด เป็นนักแสดงหญิงชาวไทย มีผลงานการแสดงมากมาย ได้รับรางวัลนักแสดงสมทบหญิงยอดเยี่ยมในงานมหกรรมภาพยนตร์เอเชีย-แปซิฟิก จากภาพยนตร์เรื่อง รักริษยา (2522)

**ประวัติ**
ดวงใจจบการศึกษามัธยมปลาย ที่โรงเรียนโรงเรียนพิบูลย์อุปถัมภ์ ขณะศึกษาชั้น ม.6 ได้มีโอกาสไปเที่ยวบ้านของ นงลักษณ์ โรจนพรรณ นักร้องและนักแสดงชื่อดังของช่อง 4 บางขุนพรหม นงลักษณ์ได้ถูกชะตาจึงได้ชักชวนเธอเข้าสู่วงการบันเทิง ด้วยการแสดงภาพยนตร์โทรทัศน์ของช่อง 4 บางขุนพรหม เรื่อง ดาวดวงเดือน และ ยอดมวยไทย
เล่นภาพยนตร์เรื่องแรกคือ ทุ่งเศรษฐี รับบทเป็น ขวัญเดือน ของ ไพบูลย์ บุตรขัน โดยรับบทเป็นนางรองให้ เพชรา เชาวราษฎร์ ภาพยนตร์ประสพความสำเร็จในระดับกลาง ๆ ชื่อดวงใจ หทัยกาญจน์ ก็ยังไม่โดดเด่นนักมากในยุคนั้น เมื่อเปรียบเทียบกับนางเอกในรุ่นเดียวกัน
ดวงใจ เคยได้รับรางวัลผู้แสดงประกอบหญิงจากงานมหกรรมภาพยนตร์เอเชีย เรื่อง “รักริษยา” ในปี 2522 ซึ่งดวงใจรับบทเป็นมนต์จันทร์ 
ดวงใจมีเพื่อนที่สนิทกันในวงการอย่าง ทัศน์วรรณ เสนีย์วงศ์ อรสา พรหมประทาน ทาริกา ธิดาทิตย์ มยุรฉัตร เหมือนประสิทธิเวช และ พิศมัย วิไลศักดิ์ ซึ่งสนิทกันตั้งแต่พวกเธอแสดงหนังใหญ่ กระทั่งมาลงเล่นละครด้วยกัน
ในส่วนของจอแก้ว ดวงใจ หทัยกาญจน์ เริ่มลงเล่นละครเมื่อวัย 25 ปี ประเดิมด้วยบทนางเอก เรื่อง ตะวันยอแสง ของ สุทธิจิตร วีรเดชกำแหง ทางช่อง 3 ปี 2521 ตามด้วยเรื่อง สาวสืบสาว, แกะหลงฝูง, ฉุยฉาย, ประตูสีเทา, มณีดิน, ผู้กองยอดรัก และ ยอดรักผู้กอง (ภาคต่อของ ผู้กองยอดรัก) ในปี 2522 และ โบตั๋น ในปี 2523 ทั้งหมดเป็นละครช่อง 3 หลังจากนั้นจึงได้หันไปรับงานให้ช่องอื่นบ้าง จนถึงปัจจุบัน ที่ส่วนใหญ่จะได้รับบทเป็นแม่ของตัวเด่นในละครหลาย ๆ เรื่อง
ดวงใจ ได้รับขึ้นชื่อว่าเป็นนางเอกที่อนามัย พูดจาอ่อนหวาน และมีนิสัยที่ดี จึงมีเพื่อน ๆ ที่สนิทสนมในรุ่นราวคราวเดียวกันอย่างมากมาย และได้รับฉายาจากเพื่อนรัก ทัศน์วรรณ เสนีย์วงศ์ ณ อยุธยา ว่า มิสอนามัย
ช่วงที่ อี๊ด ดวงใจ โด่งดังอยู่นั้น เธอมักได้รับการเปรียบเทียบกับนางเอกดังอีกท่านที่มีส่วนคล้ายคลึงกันหลายเรื่อง คือ อี๊ด รัชนู บุญชูดวง ซึ่งทั้งคู่ก็สนิทสนมกันในชีวิตจริง เริ่มตั้งแต่ชื่อเล่นเหมือนกัน เกิดปีเดียวกัน เป็นนางเอกลูกรักของผู้จัดช่อง 3 ในตอนนั้น อย่าง แม่แดง รัตนาภรณ์ อินทรกำแหง เหมือนกัน เป็นนางเอกเรียบร้อยทั้งในและนอกจอเหมือนกัน และยังมีพระเอกคู่ขวัญคนเดียวกันคือ หนิง นิรุตติ์ ศิริจรรยา คู่ขวัญยุคนั้น ถ้าไม่ นิรุตติ์-ดวงใจ ก็ต้อง นิรุตติ์-รัชนู นางเอกร่วมรุ่นละครกับดวงใจท่านอื่น ๆ ก็มี ดวงดาว จารุจินดา, ทัศน์วรรณ เสนีย์วงศ์ ณ อยุธยา, อรสา พรหมประทาน, ปิยะมาศ โมนยะกุล, ดวงตา ตุงคะมณี, เดือนเต็ม สาลิตุล, มยุรา ธนะบุตร (เศวตศิลา), ลินดา ค้าธัญเจริญ, อุทุมพร ศิลาพันธุ์ เป็นต้น
ด้านชีวิตครอบครัว ดวงใจ ได้สมรสกับ วีรพงศ์ กรานเลิศ นักธุรกิจ ลูกชายคนสุดท้องของพลเอกเทพ กรานเลิศ กับ คุณหญิงสิริทิพย์ กรานเลิศ ขณะที่เธอมีอายุ 29 ปี มีบุตรชาย 2 คน คนแรกชื่อวีรจิตร กรานเลิศ(นัท) ซึ่งทำงานที่ท่าอากาศยานเชียงใหม่ และภาม กรานเลิศ(นนท์) และมีลูกสาวที่อุ้มบุญอยู่อีกหนึ่งคนซึ่งอุ้มบุญให้กับพี่ชายของสามีกับพี่สะใภ้(อดีตคู่สะใภ้)คุณอุ๊ มณฑ์ลัชชา สกุลไทย ไฮโซเซเลบแถวหน้าของเมืองไทย ชื่อ พะเพื่อน ชุติมณฑ์ (กรานเลิศ) สกุลไทย   

**ภาพยนตร์**
 ทุ่งเศรษฐี (2514) รับบท ขวัญเดือน- สองฝั่งโขง (2514)- ลานสาวกอด (2515)- กุหลาบไฟ (2516)- เหลือแต่รัก (2516)- จอมเมฆินทร์ (2516)- ยอดสงสาร (2516)- หัวใจหิน (2516)- ธิดาพญายม (2517)- น้ำตานาง (2517)- ด้วยปีกของรัก (2517)- กราบที่ดวงใจ (2517)- คุณครูที่รัก (2517)- ป่าทรายทอง (2518)- หนุมานผจญเห้งเจีย (2518)
*จำเลยสวาท (2518)- หนี้รัก (2518)- คู่หู (2518)- งิ้วราย (2518)- ชุมทางผี (2518)- ฟ้าเปลี่ยนสี (2518)- สาวจอมตื้อ (2518)- แผ่นดินแม่ (2518)- ทะเลทอง (2518)- ถนนนี้ชั่ว (2518)- มีนัดไว้กับหัวใจ (2518)- ป่ากามเทพ (2519)- น้ำตาลใกล้มด (2519)- เพลิงทรนง (2519)- 17 ทหารกล้า (2519)- 5 แผ่นดินเพลิง (2519)- สามนักสู้ผู้ยิ่งใหญ่ (2519)- วัยอันตราย (2519)- วีรบุรุษกองขยะ (2519)- สามหัวใจ (2519)- ชุมเสือ (2519)
*คนบาป (2519)- ขุนศึก (2519)- พรายกินรี (2519)- น้ำตาหยดสุดท้าย (2519)- ช่องว่างระหว่างหัวใจ (2519)- เจ้าแม่ (2519)- บ่อเพลิงที่โพทะเล (2519)- เสาร์ 5 (2519)- สายลับกระจับเหล็ก (2519)- วีรบุรุษจอมโหด (2519)- ชาติเกลือ (2519)- เสน่หาอาลัย (2519)- สวรรค์ยังมีชั้น (2519)- เหมือนหนึ่งในฝัน (2519)- รถไฟ เรือเมล์ ยี่เก ตำรวจ (2519)- กามเทพเล่นกล (2519)- อ้อมอกพ่อ (2519)- นักเลงพลาญชัย (2520)- ขบวนการสามสลึง (2520)
*ผู้ยิ่งใหญ่ชายแดน (2520)- สู้สิบทิศ (2520)- ลุย (2520)- พ่อตาปืนโต (2520)- เด็ดสะระตี่ (2520)
*กิเลสคน (2520)- ศึก 5 เสือ (2520)- เหยียบหัวสิงห์ (2520)- ดงเย็น (2521)- คู่รัก (2521)- ทีเด็ดลูกเขย (2521)- รักเต็มเปา (2521)- เจ้าสาวคืนเดียว (2521)- ดวงเพชฌฆาต (2521)- รักระแวง (2521)- ถล่มดงนักเลง (2521)- วัยแตกเปลี่ยว (2521)- ถล่มวังข่า (2521)
*มือปืนนักบุญ (2521)- นักเลงกตัญญู (2521)- อาณาจักรนักเลง (2521)- นักล่าผาทอง (2521)- มือปืนเลือดเดือด (2521)- ขโมยที่รัก (2521)- เพลงรักเพื่อเธอ (2521)- รักแล้วรอหน่อย (2521)- รักริษยา (2522)- ตลุมบอน (2522)- โป่งกระทิง (2522)- บ่าแดง (2522)- ลาบเลือด (2522)- สวรรค์ปิด (2522)- เจ้าพ่อมหาหิน (2522)- แสกหน้าชีวิต (2522)- ขวางทางปืน (2523)- ชั่วฟ้าดินสลาย (2523)- ทหารเกณฑ์ ภาค 1 (2523)- ทหารเกณฑ์ ภาค 2 (2523)- จากครูด้วยดวงใจ (2523)- รักลอยลม (2523)- เหนือนักเลง (2523)- หัวใจขายฝาก (2524)- ดอกฟ้าและโดมผู้จองหอง (2524)- ศรีธนญชัย (2524)- เจ้าพ่อภูเขียว (2524)- ไทรโศก (2524)- ไอ้หนึ่ง (2525)- เล็บครุฑ 78 (2525)- ดาวพระเสาร์ (2525)- หัวใจทมิฬ (2526)- ผีเสื้อและดอกไม้ (2528)- ผู้ชายชื่อต้น ผู้หญิงชื่อนุช (2535)- ฝากฝันไว้เดี๋ยว จะเลี้ยวมาเอา (2535)
*ครั้งนี้โลกฉุดไม่อยู่ (2535)- บนถนนคนนอนเปล (2535)- กอดคอกันแหวว (2536)- ปาฏิหาริย์พระแม่กวนอิม (2547)
*รับน้องสยองขวัญ (2548)
*มากับพระ (2549)
*Who Are You Mr. K? 2010 (2553)- รัก 2 ปี ยินดีคืนเงิน (2562)

**ละคร**

**ละครสั้น**
 2538 ละครสั้นปากทอง : ผู้ไม่พึงปรารถนา- 2559 เรื่องดีดี โดย บันทึกกรรม ตอนลุงแห้วกับห้องแห่งความลับ

**รางวัล**
 รางวัลผู้แสดงประกอบหญิงจากงานมหกรรมภาพยนตร์เอเชีย ในเรื่อง “รักริษยา”ในปีพ.ศ. 2522 ซึ่งดวงใจรับบทเป็นมนต์จันทร์- นักแสดงส่งเสริมสร้างสรรค์ดีเด่น จากละครเรื่อง อุ้มรักปาฏิหาริย์ ช่อง 7 รางวัลกินรีทอง มหาชน ครั้งที่ 8 (2566)

**อ้างอิง**
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากเขตดุสิต
หมวดหมู่:บุคคลจากเขตราชเทวี